ธปท.แจ้งปิดแบงก์ในพื้นที่น้ำท่วมต่ออีก15สาขา
ธปท.แจ้งปิดทำการสาขาธนาคารพาณิชย์ในพื้นที่น้ำท่วมภาคใต้ชั่วคราวต่อเนื่องจากเมื่อวานจำนวน 7 ธนาคาร รวมทั้งสิ้น 15 สาขา
5 เม.ย. 2554

ธปท.แจ้งปิดทำการสาขาธนาคารพาณิชย์ในพื้นที่น้ำท่วมภาคใต้ชั่วคราวต่อเนื่องจากเมื่อวานจำนวน 7 ธนาคาร รวมทั้งสิ้น 15 สาขา 
ธนาคารแห่งประเทศไทย(ธปท.) รายงานการปิดสาขาของธนาคารพาณิชย์เป็นการชั่วคราว ในวันที่ 5  เม.ย. ปีนี้ ว่า ในวันนี้ ยังคงมีสาขาของธนาคารพาณิช ที่ตั้งอยู่ในพื้นที่ภาคใต้ ที่ได้รับผลกระทบจากปัญหาน้ำท่วมและดินโคลนถล่มจำนวน 7 แห่ง รวม 15 สาขา และธนาคารพาณิชย์ยังปิดทำการศูนย์แลกเปลี่ยนเงินหรือธนบัตรอีก 1 แห่ง ต่อเนื่องจากเมื่อวาน ซึ่งการขอปิดในวันนี้มีจำนวนเท่ากับเมื่อวาน คาดว่าสถานการณ์จะค่อยๆดีขึ้นเรื่อยๆตามสถานการณ์น้ำท่วมที่ค่อยๆลดลง 
ทั้งนี้ ธนาคารพาณิชย์ที่ขอทำการสาขาในวันนี้ ประกอบด้วย ธนาคารไทยพาณิชย์ ขอปิดทำการ สาขาเทสโก้ โลตัส สมุย ละไม  สาขาเฉวง 2 (เกาะสมุย)  สาขาพุนพิน (จ.สุราษฎร์ธานี) แหลมดิน (เกาะสมุย)
ขณะที่ ธนาคารกสิกรไทย ปิดทำการ สาขาเทสโก้ โลตัส ละไม เกาะสมุย และสาขาพุนพิน ธนาคารธนชาต ขอปิด สาขาเทสโก้ โลตัส ละไม เกาะสมุย ธนาคารนครหลวงไทย ขอปิดสาขาพุนพิน ธนาคารกรุงเทพ ขอปิด สาขาหาดเฉวง สาขาพระแสง สาขาพุนพิน
ด้านธนาคารกรุงไทย ขอปิด สาขาเทสโก้ โลตัส จ.นครศรีธรรมราช สาขาสหกรณ์สุราษฎร์ธานี สาขาพุนพิน จ.สุราษฎร์ธานี และสาขาปากพนัง และธนาคารกรุงศรีอยุธยา ขอปิดสาขาพุนพิน